Det vurderer Henning Mikkelsen, formand for industrigruppen hos Træ, Industri og Byg i Nordjylland, det oplyser P4 Nordjylland. I så fald vil ledigheden nå op på tre procent blandt de 5.700 medlemmer. - Samlet set for afdelingen kan vi godt mærke, at ledigheden stiger. Vi mærker i hvert tilfælde en stigning i antallet af byggevirksomheder, der går konkurs og det betyder jo, at flere af vores medlemmer går ledige, siger Henning Mikkelsen. En af de kommuner, hvor ledigheden stiger mest i øjeblikket er i Vesthimmerlands kommune. Her har Storke Vinduer eksempelvis afskediget omkring 25 ansatte. - Der er nedgang i byggeriet, og det rammer i første omgang de virksomheder, der leverer eksempelvis køkkener, vinduer og andre komponenter til byggeriet. Og den slags er der flere af i Vesthimmerland, forklarer Henning Mikkelsen. Da ledigheden i år var lavest hos Træ, Industri og Byg var ledigheden nede på 1.4 procent. Og selv om den skulle fordobles allerede i år, så vil ledigheden alt andet lige fortsat være markant lav, siger Henning Mikkelsen.

Opsummering:
Ledigheden inden for Træ, Industri og Byg vil være fordoblet allerede inden årsskiftet,